Die inligting wat weergegee word op die webwerf is misleidend. Die kamers word geadverteer met 'n haardroër, en het ons nie self saamgeneem nie, sou ons in 'n probleem gehad het. Alhoewel die eienaar/bestuurder gereël het dat iemand ons ontvang in haar afwesigheid, was die persoon besig met ander verpligtinge later die middag en aand en sou ons nie gehelp kon geword het as daar enige kwessies opgeduik het nie. Daar was ook 'n ander groep gaste wat 'n ongelooflike lawaai gemaak het, en sou daar behoorlike teenwoordigheid van bestuur was, dan sou hierdie kwessie ook aangespreek kon word. Kamers is klein en lugversorging sou 'n groot verskil gemaak het. In die somerhitte wat Nylstroom ervaar is 'n waaier teen die muur nie voldoende om gemaklik in die kamer te verkeer nie. Ek voel vir dieselfde onkoste kon ons beter en meer gerieflike akkommodasie gekry het. Ek verwys weereens na die misleidende informasie op die webwerf. Wat die veiligheid aanbetref, is dit nie gewens om 23:00 die nag nog met 'n sleuteltjie te sukkel om 'n skuifhek oop te sluit nie - die blootstelling is nie aanvaarbaar nie. Algeheel was ons teleurgesteld gewees.
Funksioneel, omdat ons plek gesoek het om aan te trek vir 'n troue en na die troue het ons slaapplek gesoek. Pretoria was te ver om terug te ry. Dankie vir 'n sagte bed en warm stort. Ons gasvrou was ook baie behulpsaam en vriendelik.
Gorgeous Gecko was baie netjies en die gasvrou was vriendelik en baie hulpvaardig. Net twee voorstelle om die ervaring te verbeter: Die toiletpapier in die gesamentlike badkamer het gedurende die nag opgeraak (die gastehuis was vol) wat dit ietwat ongemaklik gemaak het vir ons. Gelukkig het ons tissues by ons gehad! Miskien 'n ekstra rol toiletpapier in elke kamer los? Tweedens sou 'n bedkassie en leeslamp langs elke bed baie gerieflik gewees het. Dit is lekker om saans eers bietjie boek te lees en dan nie moet opstaan om die hooflig af te skakel nie.
Ek moes ekstra reëlings tref vir vroeër inboek en heelwat laat in kom en niks was te veel moeite nie. Is hartlik ontvang en rond gewys en seker gemaak dat ek gemaklik is in my pragtige en netjiese kamer! Was voorwaar wonderlik om daar te oornag.
Was vir die naweek in die dorp vir 'n troue. Sonnika het ons mooi gehelp en was vroeg reeds in kontak om te hoor wanneer ons arriveer. Heerlike gasvrye persoonlikheid. Lekker kamer gehad waar plek was vir babakot. Genoeg geriewe vir die aand. Pragtige binnehofarea vir die vroegoggend koffie en stiltetyd. Daarna heerlike ontbyt gehad voorberei met liefde. Sal die plek definitief aanbeveel. Goeie waarde vir geld.
Die instandhouding kort egter bietjie werk. Indien jy bespreek om vir ontbyt aan te sit, moet jy seker maak dat dit vooruit betaal is om die etes te verseker, anders kan dit gebeur dat dit nie bevestig is nie.
Ons het werklik baie lekker oorgebly by die gastehuis. Baie vriendelike ontvangs en daar word uit die pad uitgegaan om hulpvaardig te wees. Ons sal definitief weer volgende jaar tydens die "Fly-in" weer hier oorbly.
Ons het 'n 2-enkelbedkamer bespreek maar is gratis opgegradeer na 'n dubbelbed kamer. Baie netjies. Yskassie en TV (met die standaard hotelpakket). Die ontbyt was heerlik en daar was 'n groot keuse van ontbyte om van te kies. Diens was baie goed, eienaars/personeel baie behulpsaam en vriendelik. Verder 'n pragtige plek om te oornag, bietjie uit die pad uit maar die moeite werk.
Ons was vir 6 dae by Gecko Gastehuis, en dit was 'n belewenis. Dis so skoon en die gasvrou en haar hele gesin is net een plesier; hulle is baie vriendelik en altyd daar vir enige iets wat jy dalk mag nodig hê. Dit was so heerlilk dat ons sommer vooruit bespreek het vir volgende jaar. Ons moet net weer daar gaan rus.